|  |  |  |
| --- | --- | --- |
| РЕСПУБЛИКА ТАТАРСТАН  СОВЕТ НИЖНЕКАМСКОГО  МУНИЦИПАЛЬНОГО РАЙОНА  423586, г. Нижнекамск, пр. Строителей, 12  тел./факс (8555) 41-70-00 | Herb | ТАТАРСТАН РЕСПУБЛИКАСЫ  ТҮБӘН КАМА  МУНИЦИПАЛЬ РАЙОНЫ СОВЕТЫ  423586, Түбән Кама шәһәре, Төзүчеләр пр., 12  тел./факс (8555) 41-70-00 |

|  |  |
| --- | --- |
| РЕШЕНИЕ | КАРАР |
| № 31 | 2023 елның 14 апреле |

2022-2024 елларга Түбән Кама муниципаль районы муниципаль мөлкәтен хосусыйлаштыруның фараз планын (программасын) үтәү турында 2022 ел өчен хисапны раслау хакында

«Дәүләт һәм муниципаль мөлкәтне хосусыйлаштыру турында» 2001 елның 21 декабрендәге 178-ФЗ номерлы Федераль закон, Түбән Кама муниципаль районы Советының 2011 елның 22 декабрендәге 40 номерлы карары белән расланган «Түбән Кама муниципаль районы муниципаль мөлкәтенә ия булу, файдалану һәм аның белән эш итү тәртибе турында» нигезләмә нигезендә, Түбән Кама муниципаль районы Советы

КАРАР БИРӘ:

1. Түбән Кама муниципаль районы Советының 2022 елның 14 апрелендәге 22 номерлы карары белән расланган 2022-2024 елларга Түбән Кама муниципаль районы муниципаль мөлкәтен хосусыйлаштыруның фараз планын (программасын) үтәү турында 2022 ел өчен хисапны кушымта нигезендә расларга.
2. Әлеге карарны www.torgi.gov.ru Россия Федерациясенең рәсми сайтында «Интернет» челтәрендә, шулай ук Түбән Кама муниципаль районының рәсми сайтында бастырып чыгарырга.
3. Әлеге карарның үтәлешен контрольдә тотуны Түбән Кама муниципаль районы Советының социаль-икътисадый үсеш, бюджет-финанс мәсьәләләре һәм муниципаль мөлкәт буенча даими комиссиясенә йөкләргә.

Түбән Кама муниципаль районы

Башлыгы вазыйфаларын башкаручы,

Башлык урынбасары А.В. Умников

Түбән Кама муниципаль районы Советының

2023 елның 14 апрелендәге

31 номерлы карарына

кушымта

2022-2024 елларга муниципаль мөлкәтне хосусыйлаштыруның фараз планын (программасын) үтәү турында 2022 ел өчен хисап

«Дәүләт һәм муниципаль мөлкәтне хосусыйлаштыру турында» 2001 елның 21 декабрендәге 178-ФЗ номерлы Федераль закон, Түбән Кама муниципаль районы Советының 2011 елның 22 декабрендәге 40 номерлы карары белән расланган «Түбән Кама муниципаль районы муниципаль мөлкәтенә ия булу, файдалану һәм аның белән эш итү тәртибе турында» нигезләмә, Түбән Кама муниципаль районы Советының 2022 елның 14 апрелендәге 22 номерлы карары белән расланган 2022-2024 елларга Түбән Кама муниципаль районы муниципаль мөлкәтен хосусыйлаштыруның фараз планы нигезендә, Түбән Кама муниципаль районы Җир һәм мөлкәт мөнәсәбәтләре идарәсе тарафыннан муниципаль милектә булган мөлкәт объектларын хосусыйлаштыруга әзерлек чаралары үткәрелде.

Фараз планында билгеләнгән муниципаль мөлкәтне хосусыйлаштыруның төп бурычы - җирле әһәмияттәге мәсьәләләрне хәл итү, аерым дәүләт вәкаләтләрен һәм федераль законнарда билгеләнгән башка җирле үзидарә органнары вәкаләтләрен үтәү өчен кулланылмый торган муниципаль мөлкәт структурасын оптимальләштерү хисабына район бюджетының керем өлешен тулыландыру.

2022 елда 1 муниципаль мөлкәт объектына карата (2021 елдан күчү) ачык тәкъдим аша һәм 4 автотранспорт берәмлегенә карата электрон формада аукцион үткәрү юлы белән торглар үткәрелде.

Хосусыйлаштырыла торган муниципаль мөлкәтнең башлангыч бәясе «Россия Федерациясендә бәяләү эшчәнлеге турында» 1998 елның 29 июлендәге 135-ФЗ номерлы Федераль закон нигезендә башкарылган бәяләү турында хисап нигезендә билгеләнә.

Хосусыйлаштыру программасы куйган бурычларны тормышка ашыру кысаларында түбәндәгеләргә ирешелде:

|  |  |  |  |  |  |
| --- | --- | --- | --- | --- | --- |
| т\с | Мөлкәт атамасы | Мөлкәтнең урнашу урыны, характеристикасы | Торглар датасы | Сату бәясе, мең сум | Сатып алучы |
|  | Балалар бакчасы бинасы, пар казаннары бинасы, җир кишәрлеге | Түбән Кама районы,  Шәңгәлче авылы,  Мәктәп ур., 19 нчы А йорты | 03.02.2022 | 3 945,9 | «Орсис-Агро» ҖЧҖ |
|  | Fiat 178СYN1A Albea автомобиле | VIN XU3178000BZ144823, дәүләт.номеры O 401 PC 116 RUS, 2011 елда чыккан | 08.12.2022 | 133,1 | «Биоте» ҖЧҖ |
|  | Hyundai Sonata автомобиле | VIN KMHEB41BABA187394, дәүләт номеры Х559АК 116 RUS, 2010 елда чыккан | 08.12.2022 | 329,0 | «Биоте» ҖЧҖ |
|  | Fiat Doblo автомобиле | VIN XU3223000BZ310330, дәүләт номеры О694КТ 116 RUS, 2011 елда чыккан | 08.12.2022 | 292,9 | Гарифуллин Р.А. |

Шул ук вакытта 2022 елда сатуга планлаштырылган күчемсез милек объектлары сатып алучылар ягыннан кызыксыну булмау сәбәпле сатылмаган:

1. Түбән Кама шәһәре, Менделеев урамы, 45 нче йорт адресы буенча урнашкан 306,6 кв.м мәйданлы җир кишәрлеге белән патологоанатомия корпусы.
2. Төзелеп бетмәгән төзелеш - Түбән Кама шәһәре, Төзүчеләр проспекты, 6 нчы В йорты адресы буенча урнашкан 1293,9 кв. м мәйданлы җир кишәрлеге белән стерильләштерелгән блок.

2022-2024 елларга муниципаль мөлкәтне хосусыйлаштыруның фаразланган планын гамәлгә ашыру нәтиҗәсендә, 2022 елда Түбән Кама муниципаль районы бюджетына 4 098 866,50 сум 50 тиен акча кергән.

Түбән Кама муниципаль районы

Башлыгы урынбасары А.В. Умников